Source: http://docplayer.fi/3431982-Paihdepotilas-paivystyksessa-ja-hoitoonohjaus.html
Timestamp: 2016-10-22 03:56:06+00:00
Document Index: 16371818

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

⭐Päihdepotilas päivystyksessä ja hoitoonohjaus
Download "Päihdepotilas päivystyksessä ja hoitoonohjaus"
1 Mikko Salaspuro ALKOHOLIHAITAT Päihdepotilas päivystyksessä ja hoitoonohjaus Tajuton tai päihteistä sekava ja aggressiivinen päivystyspotilas aiheuttaa hoitohenkilökunnalle turhautumista, pelkoa ja vastenmielisyyttä. Toisaalta hänen diagnoosinsa on myös haasteellinen, sillä väärä diagnoosi ja väärä hoito voivat johtaa potilaan menehtymiseen tai väkivaltaiseen käyttäytymiseen. Psykoosia tai deliriumia muistuttavan oirekuvan voi aiheuttaa stimulanttien yliannostus tai alkava alkoholidelirium. Tajuttomuuden syynä voi olla alkoholi-, bentsodiatsepiini- tai opiaattimyrkytys. Näistä kahteen jälkimmäiseen on olemassa spesifinen antidootti, jota tulee antaa välittömästi. Toisaalta tajuttomuus voi myös johtua vammasta, tulehduksesta, maksakoomasta tai hypoglykemiasta. Alkoholi voi peittää allensa alkavan metanoli- tai etyleeniglykolimyrkytyksen. Yksilöllisesti kehittynyt toleranssi tai ristitoleranssi käytettyjä aineita kohtaan voi vaikeuttaa sekä diagnoosin tekoa että hoitotoimenpiteitä. Oikea tieto vähentää ahdistusta, rauhoittaa päivystystilannetta ja voi pelastaa potilaan hengen. Vuonna 2006 alkoholi ohitti suomalaisilla työikäisillä miehillä sepelvaltimotaudin sekä naisilla rintasyövän tärkeimpänä ennenaikaisen kuoleman aiheuttajana. Väestöstämme 95 % käyttää alkoholia ja joka toisella nautintakerralla käytön päätarkoitus on päihtyminen. Päihtyminen johtaa tapaturmiin ja väkivaltaan, joiden seurauksena vuosittain menehtyy noin henkilöä ja vielä useampi vammautuu. Esimerkiksi aivovamma on alkoholiongelmaisella kolme kertaa tavallisempi kuin väestöllä keskimäärin. Alkoholimyrkytys puolestaan tappaa ennenaikaisesti joka vuosi noin 600 ihmistä ja huumeet 180. Läheltä piti tapausten lukumäärä on luonnollisestikin moninkertainen. Päihteiden aiheuttamat vammat ja myrkytykset ovat päivystyspoliklinikoiden arkipäivää. Tämän lisäksi päivystyspoliklinikoita kuormittavat erilaiset alkoholin, päihtymystarkoituksessa käytettyjen lääkkeiden ja huumeiden aiheuttamat somaattiset sairaudet ja varsinkin niihin liittyvät äkilliset komplikaatiot (taulukko 1). Jokainen päihtymyksen vuoksi vammautunut, tajuton tai sekava potilas on päivystäjälle diagnostinen haaste. Alkoholin lisäksi tajuttomuuden syynä voivat olla bentsodiatsepiinin kaltaiset lääkkeet tai huumeet kuten opiaatit tai gamma. Tilannetta voi lisäksi komplisoida samanaikainen metanoli- tai etyleeniglykolimyrkytys. Erotusdiagnostiikassa on muistettava ottaa huomioon myös pienentynyt verenglukoosipitoisuus, maksakooma, sydämen rytmihäiriö, aivokalvotulehdus, aivoverenvuoto, verisuonitukos tai keuhkokuume. Toisaalta Taulukko 1. Alkoholikuolemat sekä alkoholinkäyttöön liittyvät sairaalajaksot Suomessa vuonna 2006 Maksakirroosi 978 Tapaturmat 603 Alkoholimyrkytys 587 Väkivalta 398 Alkoholihaimasairaudet 117 Alkoholikardiomyopatia 105 Yhteensä Sairaanhoitojaksoja Duodecim 2009;125:2 ALKOHOLIHAITAT riehuvan tai sekavan potilaan oireiden takana voi edellä mainittujen lisäksi olla joko alkava alkoholidelirium tai amfetamiinimyrkytys. Väärän diagnoosin ja hoidon saanut potilas ei välttämättä ole rauhallinen ja tyytyväinen vaan syystäkin tuntee tulleensa kaltoin kohdelluksi. Tunne alkoholin tärkeimmät vaikutukset Keskushermostoa lamaannuttavien aineiden ensivaikutukset ovat mielihyvää tuottavia ja estoja poistavia, mikä varsinkin seurassa ilmenee iloisuutena ja vilkkautena tai joskus myös vihamielisenä käyttäytymisenä. Päihtymyksen edetessä liiketoimintojen koordinaatio häiriintyy, ja myrkytyksen ilmetessä seurauksena on syvenevä tajuttomuus ja hengityslama. Alkoholin, bentsodiatsepiinien, opiaattien, kannabiksen, metanolin, etyleeniglykolin, gamman ja liuottimien aiheuttama keskushermostoperäinen oirekuva on periaatteessa sama (Laine ja Hoppu 2007). Merkittävimmät vaikutuserot löytyvät aineiden erilaisista annosriippuvuuksista, vaikutusajoista, sekakäytöstä tai käytetyn aineen mahdollisista aineenvaihduntatuotteista kuten formaldehydistä, muurahaishaposta tai etyleeniglykolihaposta. Gamma on esimerkki aineesta, jonka seurauksena jo yksi paukku voi joko kaataa tai tappaa (taulukko 2) (Nummi 2008). Stimulantit (amfetamiini, kokaiini, ekstaasi, kati) ovat keskushermostoa aktivoivia ja piristäviä (taulukko 3). Oirekuvaan kuuluvat puheliaisuus, ylivilkkaus, lisääntynyt liikeaktiivisuus, kiihtymys, euforia ja vähentynyt väsymyksen tunne, ja siihen vaikuttavat ennen kaikkea käytetyn aineen vaikutusaika sekä sille mahdollisesti kehittynyt toleranssi (Saarijärvi ja Lopperi 2003). Lisäksi on syytä muistaa, että useimmat amfetamiinin käyttäjät ovat olleet tai ovat myös alkoholin, bentsodiatsepiinien tai opiaattien ainakin ajoittaisia käyttäjiä. Hallusinogeenit ovat psykedeelisiä yhdisteitä eli tajuntaa laajentavia. Ne eivät stimuloi eivätkä aiheuta depressiota, mutta ne voivat aiheuttaa psykoosia muistuttavan tilan. Ajan- ja paikantaju voivat vääristyä. Lisäksi oirekuvaa hallitsevat erilaiset näkö-, kuulo- ja muut harha-aistimukset, joihin voi liittyä voimakkaita paranoidisia reaktioita. Samanlaisia oireita voivat aiheuttaa myös suuret kokaiini-, tai kannabisannokset. Käytetyimpiä hallusinogeeneja ovat LSD, meskaliini, fensyklidiini, metyleenidioksimetamfetamiini (ekstaasi) sekä sienet, esimerkiksi suippomadonlakki (Psilocybe milanceata). Hallusinogeenien käyttäjistä 25 %:lla esiintyy ns. flashback-ilmiöitä eli takaumia. Ne ovat ohimeneviä ja joskus pelottavia tunnetuloja ja aistimuksia, joihin liittyy useimmiten näköharhoja. Takaumia esiintyy eniten säännöllisillä käyttäjillä ja jopa kuukausien tai vuosien kuluttua alkuperäisestä kokemuksesta. Huomioi toleranssi Päihteen toistuva käyttö johtaa sen vaikutusten vähentymiseen, toleranssiin. Toleranssin kehittymisnopeus ja sen merkittävyys riippuu käytetystä päihteestä sekä mahdollisesta sekakäytöstä. Alkoholitoleranssi kehittyy hitaasti päivien ja viikkojen kuluessa. Toistuva humalajuominen johtaa nopeammin ja suurempaan toleranssiin kuin alkoholin kohtuukäyttö. Toleranssi johtuu etupäässä neuroadaptaatiosta, Taulukko 2. Gamman ominaisuuksia Gammahydroksivoihappo, käytetään anestesiassa Lakka on gamman esiaste ja liuotinaine Käytetään suun kautta mutta joskus myös ruiskuhuumeena Imeytyvät minuutissa ja maksimivaikutus ilmenee 1 2 tunnin kuluttua Aiheuttavat hengityslaman eli voimakkaan tajunnan tason laskun, bradykardian ja verenpaineen laskun 898 Ei näy virtsanäytteessä M. Salaspuro3 Taulukko 3. Muita stimulantteja ja niiden keskeisiä ominaisuuksia Crack Free-base Coca-base Kati Ekstaasi (3,4-metyleenidioksimetamfetamiini, MDMA) Poltettava kokaiiniemäs, joka aiheuttaa nopean ja voimakkaan kiihotustilan Poltetaan vesipiipussa tai marihuanasätkään/tupakkaan sekoitettuna Polttamalla käytettävää epäpuhdasta kokatahnaa Catha edulis puun lehti. Sympatomimeettinen katiini aiheuttaa n. kolme tuntia kestävän humalatilan ja amfetamiinin kaltaisen vaikutuksen Hallusinogeeninen amfetamiini, jonka puoliintumisaika on muutama tunti. Suosittu nuorisohuume. Suuret annokset johtavat kehon lämpösäätelyjärjestelmän häiriöön, verenpaineen nousuun, takykardiaan, nestehukkaan, lämpöhalvaukseen, aivoverenvuotoon, sydäninfarktiin tai maksavaurioon. mutta alkoholin häviämisnopeus voi myös jonkin verran lisääntyä. Tyypillisin kliininen löydös on, että oirekuva ei vastaa puhallettuja promilleja. Tästä johtuen esimerkiksi normaalia käyttäytymistä 1,5 :n humalassa pidetään yhtenä alkoholiriippuvuuden kriteereistä. Toleranssista johtuen henkilö saattaa hakeutua polkupyörällä katkaisuhoitoasemalle ja puhaltaa 5 :a (Alkoholiongelmaisen hoito: Käypä hoito suositus 2005). Lyhytvaikutteisiin bentsodiatsepiineihin kehittyy toleranssi melko nopeasti jo viikon kuluessa ja sen kehittymistä lisää alkoholin samanaikainen käyttö. Toleranssi ei johdu lisääntyneestä bentsodiatsepiinien häviämisnopeudesta, vaan kyseessä on reseptorisysteemin kyky adaptoitua altistukselle. GABA-reseptoreiden toiminta muuttuu, ja niiden määrä lisääntyy. Potilaan käyttämät annokset saattavat kasvaa 10- tai jopa 100-kertaisiksi normaaliin annokseen verrattuna. Tärkeää on muistaa ristitoleranssi alkoholin kanssa, minkä vuoksi alkoholisti sietää ja saattaa tarvita moninkertaisia bentsodiatsepiiniannoksia raittiiseen tai kohtuukäyttäjään verrattuna. Amfetamiinia käytetään suun kautta, nuuskaamalla, suonensisäisesti ja mällinä. Sen euforisoiviin vaikutuksiin kehittyy huomattava toleranssi päivissä, jolloin annokset kasvavat jopa satoihin milligrammoihin vuorokaudessa (Holopainen 1998). Toleranssi johtuu ennen kaikkea neuroadaptaatiosta mutta myös farmakologisista muutoksista. Ruokahaluttomuus johtaa paastoamiseen, ketoosiin, virtsan happamoitumiseen ja lisääntyneeseen amfetamiinin erittymiseen virtsaan. Toleranssista johtuen amfetamiinia käytetään intensiivisesti muutamasta päivästä kahteen viikkoon. Käyttöjakson loppuvaiheessa sitä ruiskutetaan suoneen suurina annoksina 2 3 tunnin välein. Käyttö päättyy siihen, että aineen aiheuttamat haitat kuten paniikkitilat ja sekavuus ylittävät sen aikaansaamaan mielihyvän (Kuronen ym. 1998). Kokaiinia käytetään tavallisesti nuuskaamalla, mutta myös polttamalla ja suonen sisäisesti. Sen puoliintumisaika on alle 90 minuuttia. Annoksen aiheuttama euforia kestää noin 30 minuuttia, jonka jälkeen on saatava uusi annos. Kokaiinitoleranssi kehittyy tunneissa, jolloin yhden käyttökerran aikana annokset voivat nousta useihin satoihin milligrammoihin. Toleranssista johtuen käyttöjakso ylittää harvoin 12 tuntia. Toleranssin ja ristitoleranssin vuoksi heroiiniriippuvaiset kestävät ensiannokseen verrattuna yli satakertaisia määriä sekä käyttämäänsä että muita opiaatteja. Toisaalta riittävän suuri annos heroiinia tai metadonia on aina myrkyllinen ja voi johtaa hengityslamaan varsinkin kokemattomilla käyttäjillä tai riittävän pitkään vieroittautuneilla. Sen sijaan buprenorfiini kattovaikutuksensa vuoksi voi aiheuttaa hengityslaman vain yhdessä alkoholin tai bentsodiatsepiinien kanssa käytettynä. Toleranssi opiaattien eri vaikutuksia kohtaan kehittyy eri lailla. Esimerkiksi morfiinin mustuaisia pienentävä ja ummetusta lisäävä vaikutus säilyy pitkänkin käytön aikana. Sen sijaan sietokyky morfiinin kipua lieventäviä, hengitystä lamaavia ja euforisia ominaisuuksia kohtaan lisääntyy nopeasti. Lyhytvaikutteisia opiaatteja käytettäessä toleranssi kehittyy nopeammin kuin pitkävaikutteisia käytettäessä. 899 Päihdepotilas päivystyksessä ja hoitoonohjaus4 ALKOHOLIHAITAT 900 Erota vieroitusoireet toisistaan sekä myrkytystilasta Hyperventilaatio, asidoosi tai sekavan potilaan näköhäiriöt viittaavat korvikealkoholien käyttöön Alkoholin käytön loppumisesta aiheutuva hermoston yliärtyvyys heijastaa sopeutumista sen lamaavaan vaikutukseen. Oireet alkavat jo promillien laskiessa, ja niiden esiintulo ja vaikeusaste riippuvat tilannetta edeltäneen alkoholinkäytön määrästä ja kestosta. Vieroitusoireyhtymän hoidossa on muistettava myös mahdolliset muut hoitoa vaativat sairaudet kuten kallovamma, hypoglykemia, aivokalvotulehdus, keuhkokuume, sepsis ja maksakooma sekä myös tiamiininpuutostila kuten Wernicken enkefalopatia. Samanaikainen bentsodiatsepiinien käyttö tai bentsodiatsepiiniriippuvuus voi viivästyttää vieroitusoireiden alkua. Bentsodiatsepiinien äkillinen lopettaminen voi jo sinänsä olla vasta-aiheista ja johtaa sekä kouristuksiin että vakaviin deliriumtyyppisiin oireisiin. Stimulanttien käytön loppumisesta aiheutuvat vieroitusoireet ovat lähinnä psyykkisiä. Oireet kestävät yhdeksästä tunnista neljään vuorokauteen, ja ne ilmenevät pelokkuutena, ärtyvyytenä, väsymyksenä, unettomuutena ja masennuksena. Ainehimo on erityisen voimakas. Käyttäjä on jo itse saattanut pyrkiä lievittämään näitä oireita alkoholilla, bentsodiatsepiineilla tai opiaateilla. Toisaalta stimulanttien yliannostus sekavuus- ja paniikkitiloineen saattaa muistuttaa alkoholi- tai bentsodiatsepiinivieroitusoireita. Heroiinin käytön loppumisen jälkeen vieroitusoireet ilmaantuvat tunneissa. Metadonin käyttäjillä ne ilmaantuvat vuorokauden ja buprenorfiinin käyttäjillä 1 3 päivän kuluttua käytön loppumisesta. Ensimmäisiä vieroitusoireita ovat verestävät silmät, vuotava nenä, haukottelu, hikoilu ja kiihtynyt käyttäytyminen. Muita oireita ovat vapina, vatsakivut, ripulointi, pahoinvointi ja oksentelu. Mustuaiset ovat laajentuneet ja iho on kananlihalla. Lisäksi esiintyy lihas- ja nivelkipuja sekä joskus kontrolloimattomia potkuliikkeitä. Useimmat opiaattien käyttäjät Suomessa ovat myös riippuvaisia bentsodiatsepiineista tai ainakin niiden säännöllisiä käyttäjiä, joten oirekuvaan voi liittyä myös bentsodiatsepiinivieroitusoireita. Erotusdiagnostiikka Tajuttoman ja hengityslamaa potevan kohdalla on tärkeintä muistaa ensimmäiseksi ne aineet, joiden hoitamiseen on olemassa spesifinen vasta-aine, eli opiaatit ja bentsodiatsepiinit. Molempia näitä aineita käytetään useimmiten suonensisäisesti, joten statusta tehtäessä on syytä etsiä pistosjälkiä, trombosoituneita laskimoita ja ihoinfektioita. Toisaalta myrkytys voi aiheutua myös suun kautta otettujen opiaattien (esimerkiksi metadoni) seurauksena. Pienet pupillit viittaavat opiaattimyrkytykseen, mutta hengityslaman pitkittyessä ja vaikeutuessa mustuaiset laajenevat. Pieni veren- tai hengitysilman alkoholipitoisuus tajuttomalla potilaalla saattaa viitata bentsodiatsepiinien, gamman tai korvikealkoholien samanaikaiseen käyttöön. Toisaalta oireen takana voi olla myös kallovamma, aivokalvotulehdus, hypoglykemia, keuhkokuume, endokardiitti tai sepsis. Hyperventilaatio, asidoosi tai sekavan potilaan näköhäiriöt viittaavat korvikealkoholien käyttöön. Tällöin hoitotoimenpiteet on syytä aloittaa jo vahvasta epäilystä; eli ennen kuin lopullinen varmistus metanolin tai etyleeniglykolin käytöstä saadaan laboratoriotutkimuksista. Erotusdiagnostiikassa on muistettava myös maksakooman mahdollinen pahentuminen. Sekavuus, aggressiivisuus, paranoidinen käyttäytyminen, harhat, hypertensio, takykardia, hypertermia ja kouristukset johtuvat todennäköisesti suurten kannabisannosten, stimulanttien tai hallusinogeenien käytöstä. Tässäkin yhteydessä pistosjäljet viittaavat amfetamiinin suonensisäiseen käyttöön. Nenän väliseinän tulehdus tai vaurio puolestaan viittaa kokaiinin runsaaseen käyttöön. Toisaalta alkoholi- tai bentsodiatsepiinidelirium voi aiheuttaa samanlaisen oirekuvan. Laboratorio M. Salaspuro5 tutkimuksia käytetään sekä erotusdiagnostiikassa, hoidon tarpeen arvioinnissa että turvallisuustoimenpiteenä (HIV, hepatiitti). Tällöin on kuitenkin syytä muistaa myös niiden mahdolliset virhelähteet (taulukko 4). Myrkytyksen hoito Lamauttavat aineet. Tajuttoman potilaan ensimmäisiä ensiaputoimenpiteitä ovat vasen kylkiasento aspiraatioriskin takia sekä tajunnan, hengityksen ja verenkierron seuranta. Syvästi tajuttoman ja kipuun reagoimattoman potilaan kohdalla on varauduttava intubointiin Taulukko 4. Päihdepotilaan laboratoriotutkimusten tulkinnassa huomioitavaa Immunologisten pikatestien tunnistamat huumeet Kannabis Amfetamiini, kokaiini Heroiini, morfiini, metadoni Buprenorfiini (vain RIA-testit) Bentsodiatsepiinit Väärä negatiivinen Buprenorfiini LSD Ekstaasi Muut ns. designhuumeet Väärä positiivinen Kodeiini Etyylimorfiini Folkodiini Efedriini Pseudoefedriini Viitteelliset toteamisajat (vrk) Kannabis 1 15 Amfetamiini 2 6 Heroiini 1 2 Buprenorfiini 0 1 Diatsepaami 5 14 (21) Midatsolaami 1 2 Kokaiini 1 2 LSD 0 1 Vaikea myrkytys S-metanoli > 6 mm S-etyleeniglykoli > 6 mm ja respiraattorihoitoon. Suoniyhteys avataan, rektaalilämpöä seurataan ja intuboinnin jälkeen suoritetaan mahahuuhtelu. Mikäli kyseessä on opiaattimyrkytys, potilaalle annetaan naloksonia varovasti ja vähitellen suurenevina annoksina (0,1 0,4 2,0 mg) suonensisäisesti. Injektio voidaan tarvittaessa toistaa 2 3 minuutin välein 10 mg:aan asti. Buprenorfiini-, metadoni- ja 3-metyylifentanyylimyrkytyksessä tarvitaan huomattavasti tavallista suurempia naloksoniannoksia. Naloksoni kumoaa heroiinin rauhoittavia vaikutuksia, jolloin seurauksena voi olla aggressiivinen reaktio varsinkin amfetamiinia samanaikaisesti käyttäneillä. Bentsodiatsepiinimyrkytykseen annetaan flumatseniilia suoneen 0,1 0,5 mg tarvittaessa 1 2 minuutin välein 3 mg:aan asti. Flumatseniilia tulee annostella varovasti, sillä bentsodiatsepiiniriippuvaisella se voi laukaista vieroitusoireita ja kouristuksia. Ennen korvikealkoholeja (metanoli tai etyleeniglykoli) juotu etanoli suojaa asidoosilta ja muilta myrkytysoireilta ainakin jonkin aikaa. Vatsakivut, sekavuus, näköhäiriöt, tajuttomuus, hyperventilaatio, laajat pupillit ja papillaödeema viittaavat metanoli- tai etyleeniglykolimyrkytykseen. Tärkeintä on asidoosin korjaaminen 7,5-prosenttisella natriumbikarbonaatilla ( ml/2 t) sekä etanolihoidon aloittaminen jo epäilystä. Potilaalle annetaan 20 % etanolia ml tunnin aikana tarvittaes sa suonensisäisesti, jolloin etanoliliuoksen konsentraatio ei saa ylittää 5 %:a. Alkoholidehydrogenaasi entsyymin kompetetiivista estäjää, fomepitsolia voidaan käyttää etanolin asemesta. Alkuannos on 15 mg/kg laskimoon, ja jatkossa annetaan 10 mg/kg neljästi 12 tunnin välein. Fomepitsolilääkitystä jatketaan kunnes seerumin metanoli-, tai etyleeniglykolipitoisuus on alle 3,2 mm. Stimulantit ja hallusinogeenit. Amfetamiinimyrkytyksen oireet ovat laajat pupillit, hikoilu, takykardia, hypertensio, hypertermia, ahdistuneisuus, motorinen levottomuus, lihasjäykkyys, kouristustaipumus, hyperrefleksia, bruksismi, neuropsykiatriset oireet, rabdomyolyysi ja munuaisvaurio. Kokaiinimyrkytykseen liittyy lisäksi usein sydäninfarkti, rytmihäiriöt, dissektoiva aneurysma, 901 Päihdepotilas päivystyksessä ja hoitoonohjaus6 ALKOHOLIHAITAT 902 YDINASIAT 88Tajuton tai riehuva päihdepotilas on diagnostinen haaste. 88Erilaisten keskushermostoa lamauttavien tai sitä stimuloivien aineiden keskeiset vaikutus- ja käyttötavat ja niille syntyvä toleranssi ja ristitoleranssi on tunnettava. 88Stimulanttien aiheuttama myrkytystila voi oireiltaan muistuttaa alkoholi- tai bentsodiatsepiinideliriumia. 88Somaattisen sairauden lisäksi myös päihdeongelma, esimerkiksi opiaattiriippuvuus vaatii välittömän hoidon. äkkikuolema, hypertermiaan ja kourituksiin liittyvä aivovaurio, päänsärky ja kallonsisäinen verenvuoto. Spesifistä amfetamiini- tai kokaiinimyrkytyksen vasta-ainetta ei ole. Lievän myrkytyksen hoidoksi riittää nesteytys ja diatsepaami. Lääkehiiltä voi antaa, jos aineen ottamisesta on lyhyt aika (alle tunti). Vakavassa myrkytyksessä lasketaan kehon lämpötilaa, nesteytetään, ja huolehditaan suolatasapainosta. Hyperter mian ja rabdomyolyysin uhkaan on kiinnitettävä erityistä huomiota. Mahdolliset takyarytmiat hoidetaan beetasalpaajalla ja bradyarytmiat atropiinilla. Ahdistuneisuuteen ja levottomuuteen voidaan antaa varoen droperidolia, haloperidolia tai klooripromatsiinia. Hypertermiaan voidaan tarvittaessa antaa suoneen dantroleenia 1 2 mg/kg. Hallusinogeenimyrkytykset hoidetaan oireenmukaisesti. (Elonen ym. 2008) Huumeiden käyttäjä somaattisessa hoidossa Myrkytys- ja vieroitusoireiden lisäksi huumeiden käyttäjä voi joutua päivystykseen ja sairaalahoitoon tapaturman tai väkivallan aiheuttaman vamman, keuhkokuumeen, endokardiitin, sepsiksen, hepatiitin tai HIV:n vuoksi. Huumeiden käyttäjä saattaa olla myös korvaushoidossa, jolloin korvaushoitoa tulee jatkaa myös sairaalassa. Hoidon onnistumisen edellytys on päihdeongelman luonteen tunnistaminen ja vieroitusoireiden tieteelliseen näyttöön perustuva hoitaminen. Huumeseula tulee ottaa valvotusti, ja omien aineiden käyttöä ei tule sallia. Tarvittaessa on syytä konsultoida päihdealan yksikköä. Kannabiksen aiheuttamat vieroitusoireet eivät yleensä vaadi erityistoimenpiteitä. Vaikeaan ahdistuneisuuteen voi antaa bentsodiatsepiineja ja harhaisuuteen neuroleptejä. Opiaattien käytön loppumisesta aiheutuvat vieroitusoireet alkavat tuntien tai päivien kulues sa käytetystä aineesta riippuen. Oireita voidaan lievittää jossain määrin oireen mukaisella lääkityksellä ja klonidiinilla tai lofeksidiinilla. Yksinkertaisinta ja turvallisinta on kuitenkin aloittaa korvaava lääkitys buprenorfiinilla heti, kun vieroitusoireet ilmaantuvat. Neuroadaptaatiosta riippuen alkuannos on 4 6 mg tai epävarmassa tapauksessa 2 mg. Buprenorfiinin antagonistisen vaikutuksen vuoksi liian suuri aloitusannos voi aiheuttaa ns. provosoituvan vieroitustilan, mikäli edellisestä opiaatin käytöstä on kulunut vähemmän kuin kuusi tuntia. Annosta suurennetaan vieroitusoireita seuraten muutaman tunnin välein 2 4 mg kerrallaan. Annos vakiintuu tietylle oireettomalle tasolle (12 24 mg/pv) noin 3 7 vuorokauden kuluessa. Tällöin vieroitusoireita ei ole ja ainehimo on hävinnyt. Suomessa useimmat opiaattien käyttäjät käyttävät kadulta hankkimaansa buprenorfiinia suonensisäisesti, koska näin käytettynä lääkitys tulee 3 4 kertaa halvemmaksi kuin suun kautta otettaessa (Suominen ja Saarijärvi 2003). Suonensisäinen käyttö ei siis välttämättä ole huumekäyttöä kuten viranomaiset tulkitsevat vaan itselääkitystä (Alho ym. 2007). Useimmat käyttävät lisäksi bentsodiatsepiineja ja saattavat olla myös niistä riippuvaisia. Hoidossa on tällöin huomioitava myös bentsodiatsepiiniriippuvuuden hoitaminen riittävän suurilla annoksilla pitkävaikutteista bentsodiatsepiinia. Stimulanttien lopettamisesta aiheutuvat vieroitusoireet helpottuvat usein ilman hoitoakin. M. Salaspuro7 Tarvittaessa annetaan oireenmukaista lääkitystä. Kontrolloitujen tutkimusten mukaan dopamiiniagonisteista, karbamatsepiinista eikä ilmeisesti myöskään risperidonista ole hyötyä. Hoitoonohjaus Jokainen päihtyneenä päivystykseen joutunut olisi pyrittävä ohjaamaan asianmukaiseen jatkohoitoon. Mikäli näin ei tapahdu, perussairaus eli päihdeongelma saa rauhassa jatkaa luonnollista kulkuaan eli useimmiten pahentua. Tämä johtaa toivottomaan kierteeseen: päivystyspoliklinikka sosiaalitoimisto putka vankila lisääntyvä rikollisuus ja asunnottomuus. Päihdeongelmaisen lisäksi samassa yhteydessä sairastaa myös 1 10 läheistä. Kierteen voi katkaista ennenaikainen kuolema, oleellinen muutos elämässä, uskonnollinen herätys tai myös asianmukainen hoito (Salaspuro 2002). Toisin kuin yleisesti luullaan yksi kolmasosa alkoholiriippuvaisista parantuu hoidossa, yksi kolmasosa voi hoidossa merkittävästi paremmin ja yksi kolmasosa menehtyy. Toistaiseksi ei ole mitään keinoa erottaa, mihin näistä ryhmistä yksittäinen päihderiippuvainen kuuluu. Säilynyt työpaikka, asunto ja parisuhde ovat ainoita tunnettuja positiivisia ennustekijöitä. Tällä perusteella jokaiselle päivystyksessä hoidetulle päihdeongelmaiselle olisi pyrittävä varaamaan kontrollikäynti, jotta hänet voitaisiin ohjata jatkohoitoon A-klinikkaan, terveyskeskukseen, työterveyshuoltoon tai psykiatriseen avohoitoon. Huumeriippuvuuden hoidossa vahvin tieteellinen näyttö on olemassa opiaattiriippuvuuden korvaushoidon tehosta. Nykyinen lainsäädäntö mahdollistaa korvaushoidon tarpeen arvioimisen ja hoidon aloittamisen ja toteuttamisen matalalla kynnyksellä terveyskeskuksessa ja A-klinikoissa. Tieteellisen näytön perusteella korvaushoito tulee yhteiskunnalle viisi kertaa halvemmaksi kuin hoidotta jättäminen. Rikollisuuden ja ennenaikaisten kuolemien vähentämisen lisäksi korvaushoito vähentää myös huumeiden leviämistä tekemällä laittoman huumekaupan kannattomaksi. Amfetamiiniriippuvaisilla akuuttien vieroi tusoireiden jälkeen oirekuvaa hallitsee erittäin voimakas ainehimo. Nykyisen tiedon valossa imipramiinilla ei ilmeisesti ole vaikutusta metamfetamiiniriippuvuuden hoidossa. Toisaalta amfetamiini- tai kokaiiniriippuvuuden korvaus hoidosta on ilmeisestikin hyötyä. Lopuksi Päivystystä toteuttavassa henkilökunnassa päihdepotilaat herättävät usein turhautumista, pelkoa ja vastenmielisyyttä. Henkilöstö ei ehkä katso velvollisuudekseen hoitaa ns. itse aiheutettuja sairauksia. Valtaosa hoidettavista sairauksista on kuitenkin itse aiheutettuja ja johtuvat esimerkiksi tupakoinnista, vääristä elintavoista, ylipainosta tai varomattomuudesta. Useimmat päihdepotilaat ovat elämässään epäonnistuneita, ja he tuntevat suurta häpeää. Heidän taustaltaan löytyy tavallisesti sukupolvesta toiseen periytyviä vaikeita sosiaalisia ongelmia, jotka ovat tuhonneet heidän itsekunnioituksensa ja itsetuntonsa jo varhaisesta lapsuudesta lähtien. On myös syytä tiedostaa, että päihdepotilaan käyttäytyminen voi olla vastareaktio hänen saamaansa ja kokemaansa kohteluun. Väärä diagnoosi ja negatiivisista asenteista tai resurssipulasta johtuva väärä hoito ei ole omiaan kohottamaan sen paremmin potilaan kuin hänen omaistenkaan luottamusta hoitosektoriin. Eettisiin ohjeisiimme perustuva avoimuus, rehellisyys ja oikea hoito koituvat loppujen lopuksi kuitenkin sekä potilaan, hänen läheistensä, hoitohenkilökunnan ja koko yhteiskuntamme hyväksi. MIKKO SALASPURO, emeritusprofessori Helsingin yliopisto Sidonnaisuudet: Ei sidonnaisuuksia 903 Päihdepotilas päivystyksessä ja hoitoonohjaus8 Kirjallisuutta Alho H, Vuori E, Holopainen A. Laittomasta opiaattikorvaushoidosta on päästävä laillisen hoidon piiriin. Duodecim 2007;123: Alkoholiongelmaisen hoito [verkkoversio]. Käypä hoito suositus. Suomalaisen Lääkäriseuran Duodecimin ja Suomen Päihdelääketieteen yhdistyksen asettama työryhmä. Helsinki: Suomalainen Lääkäriseura Duodecim 2005 [päivitetty ]. Holopainen A. Amfetamiini ja muut stimulantit päihteinä. Duodecim 1998;114:2121. Laine P, Hoppu K. Gamma, lakka ja Internet-huumeet. Duodecim 2007;123: Höckerstedt K, Färkkilä M, Kivilaakso E, Pikkarainen P. Gastroenterologia ja hepatologia. Helsinki: Kustannus Oy Duodecim, Elonen E, Mäkijärvi M, Vuoristo M. Akuuttihoito opas. Helsinki: Kustannus Oy Duodecim, Kuronen M, Välimäki T-M, Koponen H, Amfetamiinipsykoosi 1998;114:1484. Nummi J. Yksi paukku kaatoi parikymppisen miehen. Suom Lääkäril 2008:63; Saarijärvi S, Lopperi M. Ekstaasin vaikutukset elimistöön. Duodecim 2003;119: Salaspuro M. Rikos ja rangaistus, Duodecim 2002;118: Salaspuro M, Kiianmaa K, Seppä K. Päihdelääketiede. Helsinki: Kustannus Oy Duodecim, Suominen J, Saarijärvi S. Miksi opioidiriippuvuuden buprenorfiinihoito ei toteudu kunnolla Suomessa. Suom Lääkäril 2003;58: Summary Intoxicated patient at the emergency department and referral to treatment An unconscious or delirious and aggressive, intoxicated emergency room patient causes frustration, fear and loathing among the treatment staff. An erroneous diagnosis and incorrect treatment may lead to patient s death or violent behavior. A clinical picture resembling psychosis or delirium can be caused by stimulant overdosage or beginning alcoholic delirium. Inconsciousness may be caused by alcohol, benzodiazepine or opiate intoxication. Of these, a specific antidote is available for the latter two. Correct information will decrease the anxiety, calm down the emergency situation and may save the patient s life. 904 Samankaltaiset tiedostot
TIETOA PÄIHTEISTÄ NUORTEN PARISSA TEHTÄVÄÄN EH- KÄISEVÄÄN PÄIHDETYÖHÖN Tähän materiaaliin on kerätty yleistietoa päihteistä. Se on tarkoitettu tiedolliseksi tueksi nuorten parissa tehtävään päihdetyöhön. Lisätiedot Alkoholideliriumin hoito
Näin hoidan Antero Leppävuori ja Hannu Alho Alkoholivieroitusoireiden vaikein muoto delirium tremens eli juoppohulluus kehittyy yleensä 24 72 tunnin kuluttua pitkäaikaisen ja runsaan alkoholinkäytön lopettamisesta. Lisätiedot Vierotushoitolääkkeitä. 16.12.2011 Elina Jussila
Vierotushoitolääkkeitä 16.12.2011 Elina Jussila Oireenmukaisia lääkkeitä Vierotushoitolääkkeiden valikoima on aika suppea Takykardiaan ja vierotusoireista johtuvaan hypertensioon käytetään tavallisimmin Lisätiedot RYHMIEN MERKITYS PÄIHDEKUNTOUTUKSESSA HARJAVALLAN SAIRAALAN OSASTOLLA 71
RYHMIEN MERKITYS PÄIHDEKUNTOUTUKSESSA HARJAVALLAN SAIRAALAN OSASTOLLA 71 Julin Teija, Pulli Susanna Opinnäytetyö, kevät 2005 Diakonia- ammattikorkeakoulu, Porin yksikkö Diakoninen sosiaali-, terveys- ja Lisätiedot Yleisimmin käytetyt päihteet ja hoidon kulmakivet. Markus Sundqvist Kettutien erityispoliklinikka
Yleisimmin käytetyt päihteet ja hoidon kulmakivet Markus Sundqvist Kettutien erityispoliklinikka Alkoholin ongelmakäyttö - käsitteitä Alkoholin riskikäyttö (aikaisemmin: suurkulutus): Riskikäytön rajat Lisätiedot Päihteiden vaikutus ihmiseen
Päihteiden ihmiseen Päihdetiedon tunteminen on osa huolenpitoa omasta terveydestä ja hyvinvoinnista. Ammattilaiset voivat tukea asiakkaita välittämällä ajantasaista päihdetietoa. Päihteiden käyttö sisältää Lisätiedot Toipumisen käsikirja buprenorfiinihoidossa
Toipumisen käsikirja buprenorfiinihoidossa Käännös: Antti Holopainen 2000, täydennetty 2008 vastaamaan suomalaisia hoitokäytäntöjä ja viranomaissäännöksiä Alkuperäinen teos: Walter Ling M.D Opiate Dependence: Lisätiedot NUORTEN PÄIHDEHÄIRIÖIDEN VARHAISTUNNISTAMINEN. Tietoa nuorten kanssa työskenteleville aikuisille
NUORTEN PÄIHDEHÄIRIÖIDEN VARHAISTUNNISTAMINEN Tietoa nuorten kanssa työskenteleville aikuisille LT Terhi Aalto-Setälä Dos Mauri Marttunen Dos Mirjami Pelkonen Kansanterveyslaitos, Mielenterveyden ja alkoholitutkimuksen Lisätiedot Alkoholin, tupakan ja huumeiden käytön seulontatesti. Käyttöopas perusterveydenhuoltoa. Helsingin kaupunki Sosiaali- ja terveysvirasto
Alkoholin, tupakan ja huumeiden käytön seulontatesti Käyttöopas perusterveydenhuoltoa varten Helsingin kaupunki Sosiaali- ja terveysvirasto ASSIST 2 Alkoholin, tupakan ja huumeiden käytön seulontatesti Lisätiedot Mielenterveys- ja päihdeongelmien varhainen tunnistaminen
OPAS Mielenterveys- ja päihdeongelmien Opas ennaltaehkäisevän työn ammattilaisille 5 Kirjoittajat Mauri Aalto Heli Bäckmand Henna Haravuori Jouko Lönnqvist Mauri Marttunen Tarja Melartin Airi Partanen Lisätiedot Piikkihuumeita käyttävien kanssa työskenteleville
Piikkihuumeita käyttävien kanssa työskenteleville 2 Saatteeksi...8 Käsitemääritelmiä...9 Johdanto...11 Terveyden edistäminen ja haittojen rajoittaminen...12 Haittojen rajoittamisen toimintamalli tukee Lisätiedot RASKAANA OLEVA HUUMEIDEN KÄYTTÄJÄ ÄITIYSNEUVOLAN ASIAKKAANA
RASKAANA OLEVA HUUMEIDEN KÄYTTÄJÄ ÄITIYSNEUVOLAN ASIAKKAANA Tunnistaminen, elämäntilanteessa tukeminen ja hoitomahdollisuuksien kartoittaminen terveydenhoitajan kokemana Ahonen Tiia Lehtinen Hanna Naumanen Lisätiedot Saatesanat. 1. Riippuvuus.. 2 Alkoholiriippuvuus... 2 Huumeriippuvuus. 3 Sekakäyttö 5. Päihteidenkäyttö ja mielenterveysongelmat..
Vaasan kaupungin päihdetyön palveluopas Sisällys Saatesanat. 1 Riippuvuus.. 2 Alkoholiriippuvuus... 2 Huumeriippuvuus. 3 Sekakäyttö 5 Päihteidenkäyttö ja mielenterveysongelmat.. 6 Mielenterveysongelmien Lisätiedot ELÄMÄN LANGAT KÄSISSÄSI
ELÄMÄN LANGAT KÄSISSÄSI Puheeksiottoväline terveydenhoitajan ja lukioikäisen päihdekeskusteluun Hoitotyön koulutusohjelma, sairaanhoitaja Opinnäytetyö 18.4.2007 Eveliina Kotonen Kristiina Krauel HELSINGIN Lisätiedot PÄIHDE- JA MIELENTERVEYSONGELMAN PUHEEKSI OTTO JA ASIAKKAAN KOHTAAMINEN. Aki Kuikka Psykiatrinen sairaanhoitaja, kouluttaja Evipro Oy
PÄIHDE- JA MIELENTERVEYSONGELMAN PUHEEKSI OTTO JA ASIAKKAAN KOHTAAMINEN Aki Kuikka Psykiatrinen sairaanhoitaja, kouluttaja Evipro Oy KOULUTUKSEN SISÄLTÖ Tiivistetyt kuvaukset keskeisimmistä päihde- ja Lisätiedot Alkoholivieroitusoireiden hoito
Solja Niemelä TEEMA: KESÄNUMERO 2011 Kesällä alkoholin kulutus lisääntyy, ja vieroitushoidon tarpeessa olevia on eniten lomakauden päättyessä. Ajoissa toteutettu alkoholivieroitusoireiden hoito auttaa Lisätiedot MOODI. Suositus huumetestauksen suorittamisesta 3/2001. Labquality Oy:n huumausaineanalytiikkatyöryhmä
MOODI 3/2001 Suositus huumetestauksen suorittamisesta Labquality Oy:n huumausaineanalytiikkatyöryhmä MOODI 98 Moodi 3/2001 vsk 25 Vuosikerta 25 JULKAISIJA Labquality Oy Ratamestarinkatu 11 00520 Helsinki Lisätiedot Riippuvuus ja väärinkäyttö
26. Riippuvuus ja väärinkäyttö Riippuvuus ja väärinkäyttö Päihdealaan liittyvät yleiset käsitteet Ilan hoidollista tavoitetta käytettyjä psyykkisiin toiintoihin vaikuttavia aineita kutsutaan päihteiksi. Lisätiedot KRISTILLINEN ALKOHOLISTI- JA NARKO- MAANITYÖ (KAN) PÄIHDETYÖN MUOTONA
ETELÄ-KARJALAN AMMATTIKORKEAKOULU Sosiaali- ja terveysala, Lappeenranta Hoitotyön koulutusohjelma Terveydenhoitotyön suuntautumisvaihtoehto Hanne Huittinen Leena Jefimoff KRISTILLINEN ALKOHOLISTI- JA NARKO- Lisätiedot KUKA PÄÄTTÄÄ. Nuoret ja päihteet Vinkkejä vanhemmille
KUKA PÄÄTTÄÄ Nuoret ja päihteet Vinkkejä vanhemmille 2015 1 SISÄLLYS VANHEMMILLE... 3 VARHAINEN PUUTTUMINEN ON TÄRKEÄÄ... 3 NUORTEN PÄIHTEIDEN KÄYTÖN SOSIAALISET SYYT... 4 VANHEMPIEN ASENTEET JA ESIMERKKI Lisätiedot TULEE PISTETTYÄ PUHTAILLA NEULOILLA KOUVOLAN VINKIN ASIAKASTYYTYVÄISYYSKYSELY
KYMENLAAKSON AMMATTIKORKEAKOULU Sosiaalialan koulutusohjelma Tia Toljander & Emmi Vuorela TULEE PISTETTYÄ PUHTAILLA NEULOILLA KOUVOLAN VINKIN ASIAKASTYYTYVÄISYYSKYSELY Opinnäytetyö 2014 TIIVISTELMÄ KYMENLAAKSON Lisätiedot Päihteiden käytön katkaiseminen on taitolaji
Päihteiden käytön katkaiseminen on taitolaji Pienet pohjalaiset Päihdepäivät Seinäjoki 17.11.2008 Antti Holopainen Ylilääkäri Järvenpään sosiaalisairaala Sisältöä Miten syntyy katkaisemisen tarve? Mitä Lisätiedot Kannabis puolestaan voi olla kaikkea edellä olevaa. Se piristää, lamaannuttaa ja voimistaa myös aistikokemuksia.
HUUMAUSAINEET Huumausaineiden käyttökulttuurille on tyypillistä eri aineiden sekakäyttö sekä se, että huumeenkäyttäjät turvautuvat erilaisiin korvikkeisiin silloin, kun varsinainen huumausaineen saanti Lisätiedot Alkoholi ja ihmisen elämänkaari
Alkoholi ja ihmisen elämänkaari Alkoholi ja ihmisen elämänkaari Johdanto Julkaisija: Alko Oy Tekstit: Alko sekä Terveyden ja hyvinvoinnin laitos Toimitus: Leena Sokolowski, Alko Oy Kuvitus: Kimi Issakainen Lisätiedot LIITE I VALMISTEYHTEENVETO
LIITE I VALMISTEYHTEENVETO 1/48 1. LÄÄKEVALMISTEEN NIMI Suboxone 2 mg/0,5 mg resoribletti 2. VAIKUTTAVAT AINEET JA NIIDEN MÄÄRÄT Yksi resoribletti sisältää buprenorfiinihydrokloridia, joka vastaa 2 mg Lisätiedot KORKKI KIINNI, PILLERIT PURKKIIN? Tietoa alkoholin ja huumeiden käytön vaikutuksista vauvaan raskausaikana
KORKKI KIINNI, PILLERIT PURKKIIN? Tietoa alkoholin ja huumeiden käytön vaikutuksista vauvaan raskausaikana Heini Elonheimo Riikka Järvinen Nina Kettunen Opinnäytetyö Huhtikuu 2007 Sosiaali- ja terveysala Lisätiedot EHKÄISE SEKSITAUDIT Tietoa sukupuolitaudeista päihdeongelmaisille hoitotyön asiakkaille
EHKÄISE SEKSITAUDIT Tietoa sukupuolitaudeista päihdeongelmaisille hoitotyön asiakkaille Sini Hirvonen Opinnäytetyö, syksy 2010 Diakonia-ammattikorkeakoulu Diak Etelä, Helsinki Hoitotyön koulutusohjelma Lisätiedot HUUMEET JA RASKAUS PUNAINEN VAATE ÄITIYSHUOLLOSSA?
HUUMEET JA RASKAUS PUNAINEN VAATE ÄITIYSHUOLLOSSA? Johanna Hukkanen Kirsi Sariola Lea Vänttinen Opinnäytetyö Syksy 2002 Diakonia - ammattikorkeakoulu Helsingin yksikkö Diakoninen sosiaali-, terveys- ja Lisätiedot MASENNUS. Mistä masennus johtuu?
MASENNUS Masennuksella tarkoitetaan olotilaa, jossa ihmisellä on pitkäaikaisesti vaikea, ahdistunut olo ja elämä näyttää synkältä. Kun ihminen on masentunut, hän ei pysty tuntemaan mielihyvää juuri mistään. Lisätiedot 2016 © DocPlayer.fi Yksityisyyskäytäntö | Palveluehdot | Palaute